Δάμαρχος ο Παρρασιεύς

Ο Δάμαρχος ή Δαμαίνετος (5ος/4ος αι. π.Χ.) ήταν αρχαίος Έλληνας ολυμπιονίκηςΠιθανώς το 400 π.Χ., Sport in the Ancient World from A to Z, σελ. 48, και, Luigi Moretti e il catalogo degli Olympionikai, σελ. 82 και πυγμάχος με καταγωγή από την Παρρασία της Αρκαδίας, ο οποίος αναφέρεται πως υπήρξε λυκάνθρωπος μετά από τελετή που έγινε στα Λύκαια και ξαναέγινε ξανά άνθρωπος μετά από δέκα χρόνια.Άγιος Αυγουστίνος, Περὶ τῆς πολιτείας τοῦ Θεοῦ, Βιβλίο XVIII, κεφ. 17

 Λυκάνθρωπος 
Η πηγή σχετικά με τον λυκανθρωπισμό του Δαμάρχου είναι ο ιστορικός Αγριόπας, ο οποίος έζησε σε άγνωστη εποχή. Ο γεωγράφος του 2ου αιώνα μ.Χ., Παυσανίας, ερεύνησε τον θρύλο του λυκανθρώπου στο έργο Ελλάδος περιήγησις και ενώ ο ίδιος αναφέρει ότι πράγματι υπήρξε ο πυγμάχος Δάμαρχος,Παυσανίας, Ελλάδος περιήγησις, 8.2.6 σημειώνει ότι η επιγραφή του Δαμάρχου στην Ολυμπία δεν αναφέρει τίποτα για την υποτιθέμενη μεταμόρφωσή του σε λύκο.Παυσανίας, Ελλάδος περιήγησις, 6.8.2

Σύμφωνα με τον θρύλο στα Λύκαια εμπλέκονται ανθρωποθυσίες προς τον Δία, στη συνέχεια το θυσίο τρώγεται εξ ενός από τους συμμετέχοντες και ο Δίας μεταμορφώνει τον κανίβαλο σε λύκο, στην περίπτωση αυτή τον Δάμαρχο.Πλίνιος ο Πρεσβύτερος, Φυσική Ιστορία, κεφ. 34.(22.) Σύμφωνα με τον Παυσανία ο λυκάνθρωπος θα μπορούσε να γίνει και πάλι άνθρωπος εάν απείχε για εννέα χρόνια από την ανθρώπινη σάρκα, αν όμως έχει γευτεί σάρκα ανθρώπου θα παραμείνει λύκος για πάντα. Ο Πλίνιος ο Πρεσβύτερος και αργότερα ο Άγιος Αυγουστίνος συμφώνησαν με τις κύριες πτυχές του θρύλου, αλλά ισχυρίζονται ότι η απαιτούμενη περίοδος αναμονής ήταν δέκα χρόνια, και όχι εννέα. Ο θρύλος αναφέρεται και στην Πολιτεία του Πλάτωνα, όμως στην έκδοση του Πλάτωνος δεν υπάρχει κάποια αναφορά ότι η μεταμόρφωση αυτή μπορούσε να αναιρεθεί.Πλάτων, Πολιτεία, 565d-e

 Δείτε επίσης 
 Λυκάων ο Αρκάδιος, για παρόμοια περίπτωση λυκανθρωπισμού στην αρχαία Αρκαδία

 Παραπομπές 

Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες (5ος αιώνας π.Χ.)
Κατηγορία:Λυκάνθρωποι στους ελληνικούς μύθους